《再和梅韵》
宋代·郑清之

北窗梦觉呼一力，曙鸟微闻络纬织。
推窗宛见野梅面，带雨犹如看花息。
坚白雅佔南枝先，浅红留待北人识。
宫中自是怜玉奴，天上何为爱蓝色。
肯随兰芷媚屈宋，独主芙蓉笑丁石。
愧我联篇蚁空旋，羡君六博枭已得。
梅懒作尉竟仙去，拜官无用斜封墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。